11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 593 της 9/22 Σεπτεμβρίου 1971 (ΦΕΚ Α΄  181) Περί καθορισμού της υπό του Ταμείου Προνοίας Εργοληπτών Δημοσίων Έργων παρεχομένης τακτικής χορηγίας. (Διόρθ. Ημαρτ. ΦΕΚ Α΄ 187/30.9.1971) Έχοντες υπ’ όψει: 1.Τας διατάξεις του άρθρ. 1 εδάφ. γ΄ και τας του άρθρ. 2 παρ. 8 του Ν.Δ. 75/1946 «περί συστάσεως Ταμείου Προνοίας Εργοληπτών Δημοσίων Έργων». 2.Τας διατάξεις του άρθρ. 34 παρ. 7 του υπ’ αριθ. 500/23.7.70 Β.Δ/τος «περί κωδικοποιήσεως των ισχυουσών διατάξεων της νομοθεσίας περί Υπουργικού Συμβουλίου και Υπουργείων». Σελ. 224,02(γ) Τεύχος 433-Σελ. 102 3.Την κατά την υπ’ αριθ. 6/20.2.1971 συνεδρίασιν σύμφωνον γνώμην του Διοικητικού Συμβουλίου του Ταμείου Προνοίας Εργοληπτών Δημοσίων Έργων. 4.Γνώμην του Συμβουλίου Κοινωνικής Ασφαλίσεως ληφθείσαν κατά την υπ’ αριθ. 28/7.7.71 συνεδρίασιν αυτού της ΙΣΤ΄ περιόδου. 5.Την υπ’ αριθ. 531/1971 γνωμοδότησιν του Συμβουλίου Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρον μόνον.-Η υπό του Ταμείου Προνοίας Εργοληπτών Δημοσίων Έργων παρεχομένη χορηγία εις τον εξερχόμενον του επαγγέλματος ησφαλισμένον καθορίζεται εφ’ εξής εις δραχ. 150.000. Ταύτης θα δικαιούνται οι έχοντες συμπεπληρωμένην τριακονταετή υπηρεσίαν ησφαλισμένοι Εργολήπται Δημοσίων Έργων τετάρτης ή τρίτης τάξεως και οι μέτοχοι υπάλληλοι του Ταμείου και των Εργοληπτικών Οργανώσεων από του 6ου βαθμού συμπεριλαμβανομένου και άνω. Δια πάντας τους λοιπούς εκ των ως είρηται κατηγοριών η χορηγία καθορίζεται εις δραχ. 112.500. Εάν η συνολική υπηρεσία οιουδήποτε εκ των ανωτέρω ησφαλισμένων είναι μικροτέρα των 30 ετών, ο ησφαλισμένος θα δικαιούται τόσων τριακοστών της κατά το προηγούμενον εδάφιον χορηγίας όσα τα έτη της υπηρεσίας αυτού, εάν δε είναι μεγαλυτέρα, η χορηγία θα προσαυξάνεται δι’ έκαστον έτος πέραν των 30 και μέχρι 5 κατ’ ανώτατον όριον ετών ανά δραχ. 6.000 δια τους δικαιουμένους της εξ 150.000 δραχ. χορηγίας και ανά δραχ. 5.000 δια τους λοιπούς. Εις τον αυτόν επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 23.Γ.ε.10-11 Ταμείο Προνοίας Εργοληπτών 